ระเบียบธนาคารแห่งประเทศไทยที่ สรข. 1 /2563ว่าด้วยการให้บริการระบบและเครือข่ายอิเล็กทรอนิกส์สําหรับธุรกรรมตราสารหนี้(Bond Platform)----------------------------------------อื่นๆ - 1. เหตุผลในการออกระเบียบ เพื่อเสริมสร้างสภาพแวดล้อมทางเศรษฐกิจการเงินให้มีเสถียรภาพ มีการพัฒนาอย่างยั่งยืนและทั่วถึง ธนาคารแห่งประเทศไทย (ธปท.) จึงได้พัฒนาระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond platform) เพื่อเป็นโครงสร้างพื้นฐานของตลาดตราสารหนี้ พร้อมทั้งออกระเบียบนี้เพื่อใช้เป็นหลักเกณฑ์ให้ถือปฏิบัติเป็นมาตรฐานเดียวกัน โดยครอบคลุมบทบาทสิทธิและหน้าที่ของ ธปท. และสมาชิกของ Bond Platformอื่นๆ - 2. อํานาจตามกฎหมาย อาศัยอํานาจตามมาตรา 8 (4) (1 1) มาตรา 38 (4) มาตรา 39 และมาตรา 40 แห่งพระราชบัญญัติธนาคารแห่งประเทศไทย พุทธศักราช 2485 และที่แก้ไขเพิ่มเติมอื่นๆ - 3. ขอบเขตการบังคับใช้ ใช้บังคับกับสมาชิกตามระเบียบนี้อื่นๆ - 4. เนื้อหา ส่วนที่ 1บททั่วไป 4.1 คํานิยาม ในระเบียบนี้ "ธปท." หมายถึง ธนาคารแห่งประเทศไทย "Bond Plat form " หมายถึง ระบบและเครือข่ายอิเล็กทรอนิกส์ เพื่อให้บริการธุรกรรมตราสารหนี้ "Node " หมายถึง อุปกรณ์และระบบคอมพิวเตอร์ของ ธปท. หรือของสมาชิกที่เกี่ยวข้องกับการทําธุรกรรมตราสารหนี้ โดยนําเทคโนโลยีบล็อกเชน (Blockchain) หรือเทคโนโลยีอื่นใดมาใช้ในการเชื่อมต่อกับ Bond Platform เพื่อบันทึกข้อมูลและประมวลผล "สมาชิก" หมายถึง ผู้ที่ได้รับอนุญาตจาก ธปท. ให้ใช้บริการ Bond Platform ประกอบด้วยสมาชิกหลักและสมาชิกสมทบ "สมาชิกหลัก" หมายถึง สมาชิกที่มี Node เพื่อเชื่อมต่อกับ Bond Platform โดยตรง "สมาชิกสมทบ" หมายถึง สมาชิกที่เชื่อมต่อกับ Bond Platform ผ่าน Node ของ ธปท. หรือของสมาชิกหลัก "ตราสารหนี้" หมายถึง ตั๋วเงินคลัง ตั๋วสัญญาใช้เงิน พันธบัตร หุ้นกู้ และตราสารอื่นใด ที่ ธปท. เป็นผู้จัดจําหน่าย หรือนายทะเบียน หรือตัวแทนการจ่ายเงิน "ผู้ออกตราสารหนี้" หมายถึง ผู้ออกตราสารทางการเงินที่แสดงความเป็นหนี้ซึ่งเป็นภาระผูกพันทางกฎหมายระหว่างเจ้าหนี้กับลูกหนี้ เช่น กระทรวงการคลัง ธนาคารแห่งประเทศไทยกองทุนเพื่อการฟื้นฟูและพัฒนาระบบสถาบันการเงิน รัฐวิสาหกิจ เป็นต้น "ตัวแทนจําหน่ายตราสารหนี้" หมายถึง นิติบุคคลที่ผู้ออกตราสารหนี้แต่งตั้งให้ดําเนินการจําหน่ายตราสารหนี้ของผู้ออกตราสารหนี้ ตามที่ตกลงร่วมกัน "ศูนย์รับฝากหลักทรัพย์" หมายถึง บริษัท ศูนย์รับฝากหลักทรัพย์ (ประเทศไทย) จํากัด หรือหน่วยงานอื่นใดที่ตลาดหลักทรัพย์แห่งประเทศไทยจัดตั้งขึ้น หรือได้รับอนุญาตจากคณะกรรมการกํากับหลักทรัพย์และตลาดหลักทรัพย์ หรือจัดตั้งขึ้นตามกฎหมายว่าด้วยหลักทรัพย์และตลาดหลักทรัพย์ หรือหน่วยงานอื่นใดที่ ธปท. กําหนด เพื่อประกอบการเป็นศูนย์กลางการให้บริการรับฝากและถอนหลักทรัพย์ และบริการอื่น ๆ ที่เกี่ยวข้อง "วันทําการ" หมายถึง วันทําการของ ธปท. 4.2 บริการธุรกรรมตราสารหนี้ภายใต้ Bond Platform ได้แก่(1) บริการข้อมูลตราสารหนี้(2) บริการจําหน่ายตราสารหนี้(3) บริการอื่น ๆ ตามที่ ธปท. กําหนด ทั้งนี้ บริการธุรกรรมตราสารหนี้ดังกล่าว ให้เป็นไปตามหลักเกณฑ์ วิธีการ และเงื่อนไขตามที่ ธปท. กําหนด ส่วนที่ 2สมาชิก Bond Platform 4.3 สมาซิกต้องเป็นหน่วยงานหรือนิติบุคคล ดังต่อไปนี้ (1) ผู้ออกตราสารหนี้ (2) ผู้จัดจําหน่ายหรือตัวแทนจําหน่ายตราสารหนี้ (3) ผู้ดูแลหลักทรัพย์ สถาบันหรือนิติบุคคล ที่ได้รับการแต่งตั้งโดยผู้ออกตราสารหนี้ เพื่อทําธุรกรรมที่เกี่ยวข้องกับตราสารหนี้ (4) ศูนย์รับฝากหลักทรัพย์ (5) สถาบันหรือนิติบุคคล ที่มีบทบาทหน้าที่ในการกําหนดวิธีปฏิบัติและมาตรฐานต่าง ๆ ของตลาดตราสารหนี้ (6) ผู้ให้บริการและผู้ใช้บริการ ธุรกรรมประมูลตราสารหนี้ (7) ส่วนราชการ รัฐวิสาหกิจ หน่วยงานภายใน ธปท. หรือนิติบุคคลที่มีกฎหมายเฉพาะจัดตั้งขึ้น ที่เกี่ยวข้องกับธุรกรรมตราสารหนี้ (8) หน่วยงานหรือนิติบุคคลอื่นใดที่เกี่ยวข้องกับการทําธุรกรรมตราสารหนี้หรือหน่วยงานหรือนิติบุคคลอื่นตามที่ ธปท. กําหนด ทั้งนี้ ผู้ที่ประสงค์จะใช้บริการ Bond Platform ต้องได้รับอนุญาตจาก ธปท.ก่อนใช้บริการดังกล่าว และตกลงยินยอมผูกพันรวมทั้งปฏิบัติตามระเบียบ ประกาศ พิธีปฏิบัติคู่มือการใช้งาน แนวทางการปฏิบัติงาน หรือข้อกําหนดอื่นใดที่ ธปท. กําหนด ส่วนที่ 3สิทธิและหน้าที่ของ ธปท. 4.4 ธปท. เป็นผู้ให้บริการธุรกรรมตราสารหนี้ กํากับดูแล และกําหนดมาตรฐานที่เกี่ยวข้องกับ Bond Platform ตามหลักเกณฑ์ วิธีการ รูปแบบ และเงื่อนไขที่ ธปท. กําหนดบรรดาลิซสิทธิ์หรือสิทธิในทรัพย์สินทางปัญญาใด ๆ รวมทั้งสิทธิอื่นใดที่เกิดขึ้นจากการพัฒนาการให้บริการ Bond Platform ที่จัดทําขึ้นโดย ธปท. ให้ตกเป็นสิทธิของ ธปท. 4.5 ธปท. สงวนสิทธิ์ที่จะปรับปรุงแก้ไขเพิ่มเติมหรือเปลี่ยนแปลงระเบียบ ประกาศพิธีปฏิบัติ คู่มือการใช้งาน แนวทางการปฏิบัติงาน หรือข้อกําหนดอื่นใด โดย ธปท. จะแจ้งให้สมาชิกทราบล่วงหน้าในเวลาอันควร 4.6 ธปท. จะให้บริการ Bond Platform ตามวันและเวลาที่ ธปท. กําหนด ทั้งนี้ในกรณีการปิดให้บริการเพื่อบํารุงรักษาหรือเกิดเหตุขัดข้อง ธปท. จะแจ้งให้สมาชิกทราบในเวลาอันควรวันและเวลาที่ใช้อ้างอิงใน Bond Platform และบริการธุรกรรมตราสารหนี้ภายใต้ Bond Platform ให้ถือตามวันและเวลาที่ปรากฏบน Bond Platform เว้นแต่ ธปท. จะมีกําหนดไว้เป็นอย่างอื่น 4.7 ธปท. จะปฏิเสธรายการที่สมาชิกส่งเข้า Bond Platform ในกรณีที่รายการดังกล่าวไม่เป็นไปตามเงื่อนข หรือล่าช้ากว่าเวลาที่ ธปท. กําหนด 4.8 ในกรณีมีเหตุที่อาจส่งผลกระทบต่อการให้บริการ Bond Platform ธปท.สามารถดําเนินการดังต่อไปนี้(1) ระงับรายการของสมาชิกไว้เป็นการชั่วคราว(2) แจ้งให้สมาชิกยกเลิกรายการ(3) ยกเลิกรายการตามคําร้องขอของสมาชิก(4) อื่น ๆ ตามที่ ธปท. กําหนด และสมาชิกเห็นชอบร่วมกัน ทั้งนี้ การยกเลิกรายการตาม (2/) หรือ (3) ให้เป็นไปตามหลักเกณฑ์ที่ ธปท.กําหนด รวมทั้งก่อนดําเนินการตาม (1) หรือ (4) ธปท. จะแจ้งให้สมาชิกทราบล่วงหน้าในเวลาอันควรเว้นแต่กรณีมีเหตุที่ไม่สามารถแจ้งให้ทราบล่วงหน้าในเวลาอันควรได้ ธปท. จะแจ้งให้สมาชิกทราบในโอกาสแรก 4.9 ธปท. จัดให้มีทีมงานสนับสนุนเพื่อดูแล และให้บริการเกี่ยวกับระบบงาน โดยมีรายละเอียดตามหลักเกณฑ์และเงื่อนไขที่ ธปท. กําหนด 4.10 ธปท. จะแจ้งรายชื่อผู้ประสานงานของสมาชิกทุกราย โดยจะแสดงรายชื่อไว้ในBond Platform หรือช่องทางที่ ธปท. และสมาชิกเห็นชอบร่วมกัน เพื่อให้สมาชิกสามารถสืบค้นได้ทั้งในเวลาปกติ และเวลาที่เกิดเหตุขัดข้องกับระบบงาน 4.11 ธปท. อาจคิดค่าธรรมเนียมหรือค่าปรับกับสมาชิกตามหลักเกณฑ์ และอัตราที่ ธปท. และสมาชิกเห็นชอบร่วมกัน โดย ธปท. จะประกาศกําหนดต่อไป ส่วนที่ 4สิทธิและหน้าที่ของสมาชิก 4.12 สมาชิกหลักมีสิทธิและหน้าที่ ดังนี้ (1) มีสิทธิในข้อมูลที่อยู่ใน Node ของตนเอง (2) ต้องพัฒนา Node เพื่อเชื่อมต่อกับ Bond Platform และดูแลรักษา Node ตามมาตรฐานและหลักเกณฑ์ที่ ธปท. กําหนด เพื่อให้อยู่ในสภาพใช้งานได้ดีตลอดเวลา และไม่กระทบกับการทํางานของสมาชิกอื่น (3) ต้องจัดการความเสี่ยงทางด้านเทคโนโลยีสารสนเทศ ตามมาตรฐานที่ ธปท.กําหนด และมีแผนฉุกเฉินรองรับในกรณีที่เกิดเหตุขัดข้อง รวมทั้งควบคุมดูแลสมาชิกสมทบในการดําเนินการที่เกี่ยวข้อง เพื่อไม่ให้กระทบต่อการทํางานโดยรวม ทั้งนี้ สมาชิกต้องทําการซักซ้อมแผนฉุกเฉินอย่างน้อยปีละ 1 ครั้ง และจัดทํารายงานผลการซักซ้อมให้ ธปท. ทราบ โดยผู้มีอํานาจลงนามรับรองรายงาน รวมทั้งซักซ้อมแผนฉุกเฉินร่วมกับสมาชิกอื่น ตามที่ ธปท. กําหนด (4) บรรดาลิขสิทธิ์หรือสิทธิในทรัพย์สินทางปัญญาใด ๆ รวมทั้งสิทธิอื่นใดที่เกิดขึ้นจากการพัฒนา Node เพื่อเชื่อมต่อกับ Bond Platform ที่จัดทําขึ้นโดยสมาชิกผู้ใดให้ตกเป็นสิทธิของสมาชิกผู้นั้น 4.13 สมาชิกสมทบต้องปฏิบัติตามกฎระเบียบ และพิธีปฏิบัติของสมาชิกหลักที่ไม่ขัดต่อระเบียบนี้ 4.14 สมาชิกต้องปฏิบัติตามกฎหมายว่าด้วยการคุ้มครองข้อมูลส่วนบุคคล และกฎหมายอื่นที่เกี่ยวข้อง 4.15 สมาชิกมีหน้าที่ทดสอบระบบในกรณี ดังนี้(1) เมื่อเข้าเป็นสมาชิกใหม่ของ Bond Platform(2) เมื่อ ธปท. มีการปรับปรุง Bond Platform(3) เมื่อสมาชิกมีการปรับปรุงระบบภายในที่กระทบกับ Bond Platform(4) อื่น ๆ ตามที่ ธปท. ขอความร่วมมือ 4.16 สมาชิกต้องมีมาตรการรักษาความปลอดภัย และระบบการควบคุมภายในตามมาตรฐานที่ยอมรับทั่วไป 4.17 สมาชิกตกลงยอมรับประสิทธิภาพ ขอบเขตความสามารถ และข้อจํากัดของกระบวนการเพื่อความปลอดภัยในการใช้บริการธุรกรรมตราสารหนี้ภายใต้ Bond Platform รวมทั้งยอมรับในบริการ Bond Platform ที่ได้เห็นชอบร่วมกัน ว่ามีมาตรการที่เหมาะสมเพียงพอในการป้องกันความผิดพลาด และการทุจริตต่าง ๆ แล้ว โดยสมาชิกจะร่วมมือกับ ปท. ในการทบทวนประสิทธิภาพและมาตรการของระบบเป็นระยะ 4.18 สมาชิกต้องรักษาข้อมูลเกี่ยวกับกระบวนการเพื่อความปลอดภัยในการใช้บริการ Bond Platform ไว้เป็นความลับ แม้ว่าจะถูกระงับการใช้บริการ Bond Platform เป็นการชั่วคราวหรือสิ้นสุดสมาชิกภาพไปแล้วก็ตาม รวมทั้งการรับส่งข้อความ และคู่มือการใช้งานมิให้สูญหายหรือรั่วไหล เว้นแต่เป็นข้อมูลหรือเอกสารที่ได้เปิดเผยต่อสาธารณชนแล้ว หรือเปิดเผยเพื่อปฏิบัติตามกฎหมาย หรือคําสั่งศาล หรือหน่วยงานที่มีอํานาจ หรือเท่าที่จําเป็นเพื่อประโยชน์ในการปฏิบัติงานในกรณีที่มีการสูญหาย รั่วไหล หรือมีการเปิดเผยตามวรรคหนึ่ง สมาชิกต้องแจ้ง ธปท.ทราบทันที ทั้งนี้ ธปท. อาจพิจารณาดําเนินการตามที่เห็นสมควร 4.19 สมาชิกต้องยินยอมและอํานวยความสะดวกแก่เจ้าหน้าที่ของ ธปท. หรือผู้ที่ ธปท. มอบหมาย หรือหน่วยงานที่มีอํานาจตามกฎหมาย ในการตรวจสอบข้อมูลที่เกี่ยวข้องกับการให้บริการ Bond Platform มาตรการรักษาความปลอดภัย ระบบการควบคุมภายใน เอกสารหลักฐานที่เกี่ยวข้องและอื่น ๆ ตามที่ ธปท. เห็นสมควร โดย ธปท. จะแจ้งให้สมาชิกทราบล่วงหน้าเป็นทางการในเวลาอันควรก่อนการเข้าตรวจสอบ เว้นแต่มีเหตุที่ต้องปฏิบัติตามกฎหมาย หรือมีเหตุเร่งด่วนที่หากไม่รีบดําเนินการอาจเกิดความเสียหายต่อการให้บริการ Bond Platform หรือต่อสมาชิกหรือต่อประชาชน ทั้งนี้ การตรวจสอบดังกล่าวจะต้องไม่ก่อให้เกิดความเสียหายแก่ระบบงานของสมาชิกรวมทั้งต้องป้องกันไม่ให้มีการรั่วไหล หรือการเปิดเผยข้อมูลของสมาชิก 4.20 สมาชิกต้องเก็บรักษาเอกสารหลักฐานเกี่ยวกับบริการธุรกรรมตราสารหนี้ภายใต้Bond Platform ตามระยะเวลาที่กฎหมายกําหนด หรือตามอายุความทางกฎหมาย และต้องชี้แจงหรือมอบเอกสารหรือหลักฐานอื่นใด ซึ่งลงนามรับรองโดยผู้มีอํานาจต่อ ธปท. เพื่อการตรวจสอบทั้งนี้ ธปท. จะแจ้งเป็นลายลักษณ์อักษรให้ทราบล่วงหน้าในเวลาอันควร ก่อนทําการตรวจสอบ 4.21 ให้สมาชิกแจ้งให้ ธปท. ทราบเมื่อถูกศาลสั่งพิทักษ์ทรัพย์ไม่ว่าโดยศาลไทยหรือศาลต่างประเทศ หรือเมื่อศาลมีคําสั่งเพิกถอนคําสั่งพิทักษ์ทรัพย์ ส่วนที่ 5ความรับผิดของ ธปท. และสมาชิก 4.22 ธปท. และสมาชิกจะรับผิดชอบในความเสียหายเช่นที่ตามปกติที่เกิดจากการกระทําของตน ตามความเสียหายที่เกิดขึ้นจริง และเป็นผลโดยตรงจากการกระทําดังกล่าว เว้นแต่ในกรณีใดกรณีหนึ่งหรือหลายกรณี ดังต่อไปนี้ (1) ความเสียหายที่เกิดขึ้นจากพฤติการณ์พิเศษ เช่น การจลาจล การประท้วงภัยธรรมชาติ โรคระบาด เป็นต้น หรือ (2) ความเสียหายที่เกิดขึ้นจากความบกพร่องทางเทคนิคของ Bond Platform หรือ Node ของ ธปท. หรือ Node ของสมาชิก ที่ได้ใช้ความระมัดระวังตามสมควรแล้ว หรือ (3) ความเสียหายที่เกิดขึ้นจากสิ่งหรือระบบซึ่งไม่ได้อยู่ในความควบคุมของตนเอง หรือ (4) เหตุสุดวิสัยตามประมวลกฎหมายแห่งและพาณิชย์ ส่วนที่ 6การขอใช้บริการ Bond Platform 4.23 ก่อนเริ่มใช้บริการ Bond Platform ตามระเบียบนี้ สมาชิกจะต้องจัดทําเอกสารตามแบบที่ ธบท. กําหนด เพื่อขอใช้บริการต่อ ธปท. ล่วงหน้าไม่น้อยกว่า 15 วันทําการ เว้นแต่ ธปท.จะกําหนดเป็นอย่างอื่น ซึ่งเอกสารดังกล่าว ได้แก่ (1) หนังสือแสดงความตกลงการใช้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) (2) หนังสือมอบอํานาจการใช้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) (3) แบบฟอร์มแจ้งรายชื่อผู้ประสานงานสําหรับการใช้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) (4) แบบฟอร์มแจ้งการขอใช้ใบรับรอง CA ระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) (5) เอกสารอื่นที่เกี่ยวข้องกับการใช้บริการระบบและเครือข่ายอิเล็กทรอนิกส์สําหรับธุรกรรมตราสารหนี้ (Bond Platform) 4.24 หากมีการเปลี่ยนแปลงข้อมูลในเอกสารที่ได้แจ้งต่อ ธปท. ไว้แล้วตามข้อ 4.23 สมาชิกจะต้องจัดทําเอกสารฉบับใหม่แทนฉบับเดิม และยื่นต่อ ปท. ล่วงหน้า ไม่น้อยกว่า 7 วันทําการก่อนวันที่ประสงค์ให้มีผลเปลี่ยนแปลงข้อมูลดังกล่าว ส่วนที่ 7การจัดการกรณีมีเหตุขัดข้อง 4.25 ในกรณีที่สมาชิกมีเหตุขัดข้องไม่สามารถใช้บริการ Bond Platform ได้ให้สมาชิกแจ้ง ธปท. ทราบในเวลาอันควร เพื่อ ธปท. จะพิจารณาใช้แผนฉุกเฉิน และให้สมาชิกดําเนินการตามหลักเกณฑ์ วิธีการ และเงื่อนไขที่ ธปท. กําหนด ทั้งนี้ ในกรณีที่เหตุขัดข้องดังกล่าวเกิดจากภัยคุกคามทางไซเบอร์ ซึ่งอาจส่งผลกระทบต่อการให้บริการ หรือระบบงานของสมาชิก หรืออาจส่งผลกระทบต่อ Bond Platform ให้สมาชิกแจ้งให้ ธปท. ทราบทันทีเมื่อเกิดเหตุหรือเมื่อรับรู้เหตุการณ์นั้น 4.26 ในกรณีที่ Bond Platform ไม่สามารถใช้งานได้ตามปกติ ปท. สงวนสิทธิ์ที่จะพิจารณาดําเนินการเพื่อลดผลกระทบและความเสี่ยงที่จะเกิดขึ้นกับ Bond Platform เช่น การเปลี่ยนแปลง เวลาการให้บริการของ Bond Platform หรือสั่งเปิด/ปิดระบบงาน เป็นต้น รวมทั้ง ธปท. จะพิจารณาใช้แผนฉุกเฉิน และให้สมาชิกดําเนินการตามหลักเกณฑ์ วิธีการ และเงื่อนไขที่ ธปท. กําหนด โดย ธปท. จะแจ้งให้สมาชิกทราบทันทีที่มีเหตุดังกล่าว เว้นแต่มีเหตุเร่งด่วนที่หากไม่รีบดําเนินการอาจเกิดความเสียหายต่อการให้บริการ Bond Platform หรือต่อสมาชิกหรือต่อประชาชน สวนที่ 8การระงับหรือการสิ้นสุดการใช้บริการ 4.27 การระงับไปแห่งการใช้บริการ Bond Platform เกิดขึ้นด้วยสาเหตุ(1) สมาชิกขอระงับการใช้บริการ หรือขอออกจากการเป็นสมาชิก(2) ธปท. สั่งระงับการใช้บริการชั่วคราว(3) ธปท. เพิกถอนการเป็นสมาชิก 4.28 ในกรณีที่สมาชิกต้องการระงับการใช้บริการ ไม่ว่าเป็นการชั่วคราวหรือขอออกจากการเป็นสมาชิก ให้สมาชิกแจ้งความประสงค์ต่อ ธปท. ล่วงหน้าอย่างน้อย 20 วันทําการตามแบบฟอร์มที่ ธปท. กําหนด ซึ่ง ธปท. จะพิจารณาให้สมาชิกระงับการใช้บริการเป็นการชั่วคราวหรือ ให้ออกจากการเป็นสมาชิก Bond Platform ตามเหตุผลและความจําเป็น โดย ธปท. จะแจ้งให้สมาชิกทราบ ทั้งนี้ สมาชิกยินยอมผูกพันและรับผิดชอบในการดําเนินการของตนเองที่เกิดขึ้นก่อนวันที่ระงับการใช้บริการ หรือออกจากการเป็นสมาชิก 4.29 ธปท. อาจพิจารณาให้สมาชิกรายใดรายหนึ่งระงับการใช้บริการ Bond Platform เป็นการชั่วคราวเนื่องจากสาเหตุต่าง ๆ ดังต่อไปนี้ (1) ไม่ปฏิบัติตามระเบียบ ประกาศ พิธีปฏิบัติ คู่มือการใช้งาน แนวทางการปฏิบัติงาน หรือข้อกําหนดอื่นใดที่ ธปท. กําหนด หรือมีพฤติการณ์ที่อาจก่อให้เกิดผลกระทบต่อการใช้บริการ Bond Platform (2) Node ของสมาชิกหลักที่ใช้ในการติดต่อเชื่อมโยงกับ Bond Platform เกิดเหตุขัดข้องและไม่สามารถปฏิบัติงานได้บ่อยครั้ง และส่งผลกระทบต่อการให้บริการ Bond Platform อย่างมีนัยสําคัญ (3) Node ของสมาชิกหลักที่ใช้ในการติดต่อเชื่อมโยงกับ Bond Platform มีกระบวนการรักษาความปลอดภัยที่ไม่เหมาะสม และมีความเสี่ยงต่อการได้รับการคุกคามจากผู้ที่ไม่เกี่ยวข้อง (4) เมื่อสมาชิกถูกศาลสั่งพิทักษ์ทรัพย์ไม่ว่าโดยศาลไทย หรือศาลต่างประเทศกรณี ( 1) หรือ (2) หรือ (3) ธปท. จะแจ้งให้สมาชิกทราบในเวลาอันควรก่อนระงับการใช้บริการ Bond Platform และสมาชิกต้องทําการแก้ไขข้อบกพร่อง หรือเสนอแผนงานที่ชัดเจนสําหรับการแก้ไขข้อบกพร่องดังกล่าว ภายในระยะเวลา 20 วันทําการ นับจากวันที่ ธปท. ระงับการใช้บริการ 4.30 ธปท. อาจพิจารณาเพิกถอนการเป็นสมาชิกรายใดรายหนึ่งของ Bond Platform ด้วยเหตุดังต่อไปนี้(1) ไม่ได้ดําเนินการตามข้อ 4.29 วรรคสอง(2) ขาดคุณสมบัติที่จะเป็นสมาชิก ตามที่กําหนดในระเบียบนี้(3) มีคําพิพากษาของศาลให้เป็นบุคคลล้มละลายไม่ว่าโดยศาลไทย หรือศาลต่างประเทศ(4) มีฐานะหรือพฤติการณ์ที่อาจก่อให้เกิดความเสียหายต่อการใช้บริการ Bond Platform ในกรณีที่มีการเพิกถอนการเป็นสมาชิก Bond Platform ตามวรรคหนึ่ง ให้ถือว่าทั้งหมดถูกเพิกถอน การเป็นสมาชิกของบริการธุรกรรมตราสารหนี้ภายใต้ Bond Platform ไปด้วย โดย ธปท. จะแจ้งให้สมาชิกทราบล่วงหน้าเป็นลายลักษณ์อักษรในเวลาอันควร เว้นแต่มีเหตุที่ไม่สามารถแจ้งล่วงหน้าได้ก่อนดําเนินการเพิกถอนการเป็นสมาชิก ทั้งนี้ สมาชิกยังคงต้องรักษาความลับอันเกี่ยวเนื่องกับบริการธุรกรรมตราสารหนี้ผ่าน Bond Platform ต่อไป 4.31 ธปท. จะแจ้งรายชื่อสมาชิกที่ขอออกจากการเป็นสมาชิก หรือที่ถูกระงับการใช้บริการเป็นการชั่วคราว หรือถูกเพิกถอนการให้บริการแก่สมาชิกรายอื่นทราบในเวลาอันควร ส่วนที่ 1การจัดการกรณีข้อพิพาท 4.32 ในกรณีที่มีข้อพิพาทระหว่างสมาชิกเกิดขึ้น โดยฝ่ายใดฝ่ายหนึ่งหรือทั้งสองฝ่ายเป็นหน่วยงานของรัฐ และไม่สามารถไกล่เกลี่ยกันได้ อาจระงับข้อพิพาทดังกล่าวตามระเบียบสํานักนายกรัฐมนตรี ว่าด้วยการพิจารณาขชี้ขาดการยุติข้อพิพาทระหว่างหน่วยงานของรัฐและการดําเนินคดีหรือกฎหมายอื่นที่เกี่ยวข้อง 4.33 ในกรณีที่มีข้อพิพาทระหว่างสมาชิกที่ไม่ใช่หน่วยงานของรัฐ และไม่สามารถไกล่เกลี่ยกันได้ อาจนําเรื่องสู่การพิจารณาของอนุญาโตตุลาการ การพิจารณาและชี้ขาดข้อพิพาทให้เป็นไปตามกฎหมายว่าด้วยอนุญาโตตุลาการ โดยให้คู่กรณีแต่ละฝ่ายตั้งอนุญาโตตุลาการฝ่ายละหนึ่งคน และให้อนุญาโตตุลาการดังกล่าวร่วมกันตั้งบุคคลภายนอกอีกหนึ่งคนเป็นอนุญาโตตุลาการคนกลาง ส่วนที่ 10อื่น ๆ 4.34 ในกรณีที่ ประกาศ พิธีปฏิบัติ คู่มือการใช้งาน แนวทางการปฏิบัติงาน แบบหนังสือหรือข้อกําหนดอื่นใดที่ ธปท. กําหนด ขัดหรือแย้งกับระเบียบนี้ให้ปฏิบัติตามระเบียบนี้แทน 4.35 กรณีที่ต้องมีการตีความตามระเบียบ ประกาศ พิธีปฏิบัติ คู่มือการใช้งานแนวทางการปฏิบัติงาน แบบหนังสือหรือข้อกําหนดอื่นใดที่ ธปท. กําหนด ให้ ธปท. เป็นผู้วินิจฉัยชี้ขาดและมีผลผูกพันทุกฝ่ายที่เกี่ยวข้องอื่นๆ - 5. วันเริ่มต้นบังคับใช้ ระเบียบนี้ให้ใช้บังคับตั้งแต่วันประกาศเป็นต้นไปผู้มีอํานาจลงนาม - ประกาศ ณ วันที่ 15 พฤษภาคม 2563 (นายวิรไท สันติประภพ)ผู้ว่าการธนาคารแห่งประเทศไทย